open-index/open-wikipedia-markdown huggingface dataset:
Sea of Heartbreak

«**Sea of Heartbreak**» er en amerikansk country and western-sang med melodi og tekst av Paul Hampton og Hal David. Don Gibson spilte den inn på singlen RCA Victor 47-7090 22. mai 1961. Chet Atkins var produsent.

Liverpool-gruppen The Searchers spilte den ikke inn på single. Derimot var den med på EP-platen *Play the System* (Pye NEP&nbsp;24201) og LP-platen *It's the Searchers* (Pye NPL&nbsp;16092). Begge ble utgitt i 1964. *It's the Searchers* havnet på en fjerdeplass på den britiske LP-listen.

Johnny Cash inkluderte den på sin CD, *Unchained* (American Recordings/Warner Brothers Records). Den ble utgitt 5. november 1996. Cash ble backet av Tom Petty & the Heartbreakers. Jerry Rubin var produsent.

Johnny Rivers spilte den inn på sin live-CD, *Back at the Whisky* (Collector's Choice Music CCHP 7112). Den ble utgitt 30. januar 2001.

## Listeplasseringer
«Sea of Heartbreak» lå på den norske VG-lista i én uke i 1961 og nådde en tiendeplass.

«Sea of Heartbreak» ble Don Gibsons debut på den britiske singlelisten 2. september 1961, hvor den lå i 13 uker med en fjortendeplass som beste resultat.

## Norsk versjon
Anne Engh har skrevet en norsk tekst. På norsk bærer den tittelen «En hav av minner». Engh har spilt inn sangen. Den ble utgitt på LP-platen *Wembley 1980* (Tonep TOPLP-80080).  Country Snakes og Janis Lagan var produsenter.

## Referanser
Nikki Reed

**Nicole Houston-Reed** (født 1988) er en amerikansk skuespiller og manusforfatter. Hun er mest kjent for sin rolle som «Rosalie Hale» i filmversjonen av boken *[[Twilight-serien|Twilight]]* skrevet av Stephenie Meyer.

## Karriere
Nikki begynte sin karriere med filmen *[[Thirteen]]* hvor hun og regissør Catherine Hardwicke fullførte manuset på seks dager. Hun hadde også rollen som Evie Zamora. Det var med denne filmen hun debuterte som både skuespiller og manusforfatter.

## Filmografi

## Referanser


## Eksterne lenker
* 
*
Ana Ambraziené

**Anna Ambrazienė** (1955–2025) var en hekkeløper fra Litauen, som representerte Sovjetunionen i 1970- og 1980-årene. Hennes fremste meritt er sølvmedaljen på 400 meter hekk fra VM 1983 i Helsingfors, hvor hun kun ble slått med et hundredel av Jekaterina Fesenko.
Sitt livs løp presterte hun i Moskva 11. juni 1983. Tiden 54.02 stod som verdensrekord i over et år.

## Referanser


## Eksterne lenker
* 
* *[http://www.tygodnik.lt/200401/sport1.html Tygodnik Wileńszczyzny]*. 2004. OCLC 69492151. Anna Kostecka-Ambraziene
* *[http://www.can.pl/downloads/Polscy_sportowcy_w_swiecie_2014_001-025.pd Polscy sportowcy w świecie] *. 2014. ISBN 978-83-64587-00-9. s. 9. Anna Ambraziene-Kostecka
* *[http://www.european-athletics.org/mm/Document/EventsMeetings/General/01/27/31/44/StatisticsHandbookZ%C3%BCrich2014_Neutral.pdf European Athletics Championships: Statistics Handbook]*. 2014. s. 44. Anna Kastetskaya
Ellen Fiedler

**Ellen Fiedler** (født 26. november 1958 i Demmin i Mecklenburg-Vorpommern) er en tidligere østtysk friidrettsutøver som hovedsakelig konkurrerte på 400 meter hekk.

Sitt livs løp gjennomførte hun i OL i 1988 i Seoul, tiden 53.63, som gav bronsemedalje, er tredje beste tid av en tysk utøver, bak Sabine Busch og Cornelia Ullrich.

I 1981 vant hun IAAF World Cup. Under VM 1983 i Helsingfors tok hun sølv på 400&nbsp;meter hekk og gull på 4 x 400&nbsp;meter. Hun deltok ikke i selve finalen, men ble tildelt gullmedaljen siden hun hadde deltatt i innledende runder.

## Referanser


## Eksterne lenker
*
Kunst- og uttrykksterapi

**Kunst- og uttrykksterapi** eller **kreativ kunstterapi** er en selvstendig psykoterapeutisk behandlingsform der forestillingsevnen og den skapende prosess er sentral.

Kunstens evne til å uttrykke og fremkalle følelser og assosiasjoner har til alle tider blitt brukt i møte med menneskelig lidelse som en integrert del av rituelle helende prosesser og overgangsriter verden over.

I dag finnes det en rekke kjente terapiformer som har sitt grunnlag i kunst, som f.eks. musikkterapi, billedterapi, skriveterapi, psykodrama og danseterapi. I likhet med disse kunstterapiformer er kunst- og uttrykksterapi (KUT) handlingsorientert og vektlegger erkjennelse og endring gjennom opplevelser, erfaring or refleksjon. KUT skiller seg imidlertid fra disse disiplinbaserte retningene ved bevisst å integrere og anvende alle kunstformer i den psykoterapeutiske prosessen: bilde/skulptur, dans/bevegelse, musikk/lyd/stemme, poesi/fortelling, drama og psykodrama, sammen med verbal refleksjon.

KUT er hovedsakelig utviklet gjennom klinisk praksis, og ble første gang offisielt definert som selvstendig psukoterpaeutisk behandlingsmetode i 1974 av helseministeren i delstaten Massachusetts, USA, psykiater W. Goldman. I form og tenkemåte har kunst- og uttrykksterapi mange likhetstrekk med andre kunstterapiformer, men pionerene i faget har søkt å utvikle et eget teoretisk grunnlag for kunstens generell funksjon med fokus på den skapende prosessen.

## Kilder
*Fencl, Robert & Pedersen, J. F. Norsk Forening for Kunst- og Uttrykksterapi

## Eksterne lenker
* Norsk Forening for Kunst- og Uttrykksterapi
* Norsk Institutt for Kunst- og Kommunikasjon
Laureana di Borrello

**Laureana di Borrello** er en kommune i storbyområdet Reggio Calabria i regionen Calabria i det sørlige Italia, og det bor 5263 innbyggere her (2013).

## Gallery

File:Santantony lauriana.jpg|Church S.antonio
File:Laureana di Borrello - Chiesa San Francesco di Paola.jpg|Chiesa San Francesco di Paola
Image:Laureana di Borrello - Tratto terminale di via Napoli dove incontriamo il bivio per Polistena e Cinquefrondi ss536.jpg|Tratto terminale di via Napoli, continuando dritto si entra a Stelletanone
File:Laureana Borrello.Chiesa Madre foto prem.jpg|Chiesa Madre
File:Stelletanone Chiesa Madre S.Elia.jpg|S.Elia's Church
Image:Bellantone - Tratto Via S.Anna.jpg|Bellantone Via S.Anna 
Image:Lauro notte Laureana foto 2009.jpg|L'ex convento


## Referanser


## Eksterne lenker
*
Tihange kjernekraftverk

**Tihange  kjernekraftverk** er et kjernekraftverk som produserer elektrisk kraft i byen Huy ved elva Maas i det østre Belgia. Det ble bygget fra 1969 og godkjent i perioden fra 1975 til 1985. Installert maksimal effekt er 3&nbsp;153 MW, og årsproduksjonen i 2006 var på om lag 22,64 TWh elektrisk kraft. Anlegget har i alt 3 trykkvannsreaktorer (PWR) i operativ drift.

## Referanser




## Eksterne lenker
*
Perry kjernekraftverk

**Perry kjernekraftverk** er et kjernekraftverk som produserer elektrisk kraft ved Eriesjøen, 65 km nordøst for Cleveland i Lake County i Ohio i USA. Kjernekraftverkets ene reaktor ble godkjent for igangsetting i 1987, mens arbeidet med den startet i 1976. En reaktor nummer to er skrinlagt, den ble foreslått parallelt med den første i 1972, men planen ble endelig forlatt i 1994 grunnet kostnadsvekst i prosjektet. Installert maksimal effekt er 1&nbsp;231 MW, og årsproduksjonen i 2007 var på om lag 8,06 TWh elektrisk kraft. 

Anlegget eies av *[[Cleveland Electric]]* og *[[FirstEnergy|Ohio Edison]]*. Det har én reaktor som er i operativ drift. Etter dagens konsesjoner skal reaktorens produksjon opphøre i 2026.

## Referanser


## Eksterne lenker
* 
* EIA – faktaark om kjernekraftverket.
Lev Kerbel

**Lev Efimovich Kerbel** (russisk: Лев Ефимович Кербель) (født , død 14. august 2003) var en betydningsfull skulptør, kjent for sine sosialrealistiske arbeider.

Kerbels verk innbefatter statuer av Karl Marx, Vladimir Lenin og Jurij Gagarin som ble sendt til sosialistiske land over hele verden. Mange av hans arbeider ble ødelagt i årene etter at østblokken falt, men hans enorme Karl Marx-monument i Chemnitz, tidligere Karl-Marx-Stadt, har blitt bevart som kulturminnesmerke. Hans statue av Ernst Thälmann i Ernst-Thälmann-park står fortsatt i Prenzlauer Berg i Berlin.

## Galleri

Image:Ernst Thaelmann Berlin.JPEG|Kerbels monument i Ernst-Thälmann-park i Berlin
Image:Karl Marx memorial.jpg|Karl Marx-monumentet i Chemnitz
Image:Kriegerdenkmal-Seelower-Hoehe-k.jpg|Krigsmonumentet i Seelöw


## Referanser
Wolf Creek kjernekraftverk

**Wolf Creek kjernekraftverk** er et kjernekraftverk som produserer elektrisk kraft 5 km nordøst for byen Burlington ved den kunstige oppdemmede Coffey County Lake sørøst for John Redmond Reservoar i elva Neosha, ei sideelv til Missouri River, 90 km sør for Topeka og 140 km sørvest for Kansas City, i Coffey County i det østre Kansas i USA. Coffey County Lake ble demmet opp for å gi kjølevann til atomkraftverket. Kjernekraftverkets ene reaktor ble godkjent for igangsetting i 1985, mens arbeidet med den startet i 1973. Installert maksimal effekt er 1&nbsp;166 MW, og årsproduksjonen i 2007 var på om lag 10,37 TWh elektrisk kraft. 

Anlegget eies av *[[Kansas Gas & Electric]]*. Det har én reaktor som er i operativ drift. Etter dagens konsesjoner skal reaktorens produksjon opphøre i 2025. Dette er det eneste kjernekraftverket i Kansas.

## Referanser


## Eksterne lenker
*
Enrico Fermi kjernekraftverk

**Enrico Fermi kjernekraftverk** er et kjernekraftverk som produserer elektrisk kraft ved Eriesjøen like midt mellom Detroit og Toledo, i Monroe County i det sørøstre hjørnet av Michigan i USA. Kjernekraftverkets nåværende reaktor ble godkjent for igangsetting i 1987, mens en annen ble godkjent i 1957, opplevde nedsmelting i oktober 1966, og deretter ble drevet kun fram til 1972. Det er søkt om tillatelse til å anlegge en reaktor nummer tre. Installert maksimal effekt i 2009 er 1&nbsp;122 MW, og årsproduksjonen i 2007 var på om lag 8,31 TWh elektrisk kraft. 

Anlegget eies av DTE Energy Detroit Edison. Det har én reaktor som er i operativ drift, og én som er ødelagt. Etter dagens konsesjoner skal reaktorens produksjon opphøre i 2025.

## Referanser


## Eksterne lenker
*
Mats Odell

**Mats Christer Johannes Odell** (født 1947) er en svensk kristendemokratisk politiker.

Han var leder i Kristdemokratiska ungdomsförbundet 1973–1981, innvalgt i Vallentuna kommunfullmäktige og kommunstyrelse (kommunestyre og formannskap) 1979–1991, innvalgt i Sveriges riksdag fra Stockholms läns valgkrets 1991–2014, kommunikasjonsminister i Carl Bildts regjering 1991–1994, og kommunal-, bolig- og finansmarkedsminister i Fredrik Reinfeldts regjering 2006–2010. Etter at han trådte ut av regjeringen i 2010, ble han leder i den kristendemokratiske riksdagsgruppen. Odell var Kristdemokraternas 2. nestleder 2004–2012, men tapte med en tredjedel av stemmene da han utfordret Göran Hägglund om partiledervervet i 2012. Odell trakk seg også som leder i riksdagsgruppen.

Han er sønn av pinsepastoren Hans Carlsson, som stod partigrunnleggeren Lewi Pethrus nært. Han vokste opp i Värnamo og Vallentuna, og studerte økonomi ved Stockholms universitet. Han er gift, har fire barn og bor i Täby.

## Referanser


## Eksterne lenker
* 
*
Francesco Reda

**Francesco Reda** (født 19. november 1982 i Cosenza, Italia) er en italiensk landeveissyklist som sykler for Androni Giocattoli.

## Referanser


## Eksterne lenker
* 
*
Waterford kjernekraftverk

**Waterford kjernekraftverk** er et kjernekraftverk som produserer elektrisk kraft i et enormt industriområde, ved siden av Dow Chemical ved Mississippi River i fylket St. Charles Parish, 35 km vest for New Orleans i Louisiana i USA. Kjernekraftverkets nåværende reaktor ble godkjent for igangsetting i 1985, mens byggignen startet i 1974. Installert maksimal effekt i 2009 er 1&nbsp;200 MW (brutto), og årsproduksjonen i 2007 var på om lag 9,89 TWh elektrisk kraft. 

Anlegget eies av *[[Entergy]] Corporation*. Det har én reaktor som er i operativ drift. Etter dagens konsesjoner skal reaktorens produksjon opphøre i 2024.

## Referanser


## Eksterne lenker
* EIA – faktaark om kjernekraftverket.
Luctonians Cricket Club

**Luctonians Cricket Club** er en cricketklubb fra Leominster i Herefordshire. Klubben het Kingsland Cricket Club, men skiftet navn i 1973, da den ble slått sammen med Luctonians Rugby Football Club. Cricketklubben spiller i likhet med rugbylaget sine kamper på Kingsland i Mortimer Park som ligger like utenfor Leominster. Laget har vokst de siste årene og har tre lag som spiller i Marches League. Førstelaget spiller i Divisjon 1. I 2005 var dem den første Cricketklubben i Herefordshire som fikk Clubmark-akkreditering.

## Eksterne lenker
* 
* Luctonians Cricket Club
*
Hope Creek kjernekraftverk

**Hope Creek kjernekraftverk** er et kjernekraftverk som produserer elektrisk kraft like ved siden av Salem kjernekraftverk i et industriområde på østkysten av  Delawarebukta, i Salem County i det sørvestre New Jersey i USA. Kjernekraftverkets nåværende reaktor ble godkjent for igangsetting i 1986, mens byggingen av verket startet i 1974. Installert maksimal effekt i 2009 er 1&nbsp;059 MW (brutto), og årsproduksjonen i 2007 var på om lag 8,10 TWh elektrisk kraft. 

Anlegget eies av Public Service Electric & Gas Company (PSEG). Det har én reaktor som er i operativ drift. Etter dagens konsesjoner skal reaktorens produksjon opphøre i 2026.

## Referanser


## Eksterne lenker
*
Ystadbanan

**Ystadbanen** er en 63 kilometer lang jernbanestrekning mellom Ystad og Malmö som ble åpnet som privatbane 16. desember 1874. 1. juli 1941 ble den overtatt av den svenske stat og integrert i Statens Järnvägar.

I tillegg til lokal persontrafikk (siden 2011 via Citytunneln i Malmø) blir linjen i stor utstrekning brukt av godstog i trafikk mellom Sverige og Polen. Godstogene fraktes med jernbaneferger mellom Ystad i Sverige og Swinoujscie i Polen. Sjødelen av linjen er drevet av Unityline og trafikkeres av jernbanefergene MF «Jan Śniadecki» og MF «Kopernik».

## Linjekart

|}

## Eksterne lenker
* Historiskt om Svenska Järnvägar
Clinton kjernekraftverk

**Hope Creek kjernekraftverk** er et kjernekraftverk som produserer elektrisk kraft like ved den oppdemmede Clinton Lake i Clinton, DeWitt County helt midt i delstaten Illinois i USA. Kjernekraftverkets nåværende reaktor ble godkjent for igangsetting i 1987. Det er søkt om bygging av én ny reaktor. Installert maksimal effekt i 2009 er brutto 1&nbsp;098 MW (netto 1&nbsp;043 MW), og årsproduksjonen i 2007 var på om lag 9,25 TWh elektrisk kraft.

Anlegget eies av *[[Exelon Corporation]]*. Det har én reaktor som er i operativ drift. Etter dagens konsesjoner skal reaktorens produksjon opphøre i 2026.

## Referanser


## Eksterne lenker
* 
* EIA – faktaark om kjernekraftverket.
Kommunistische Partei Deutschlands (1990)

**Kommunistische Partei Deutschlands** (**KPD**) er et politisk parti stiftet i januar 1990 i Øst-Berlin. Det blir omtalt som KPD-Ost eller KPD (Rote Fahne) for å skille det fra andre grupper som bruker lignende navn. Partiet blir av Landesamt für Verfassungsschutz i Brandenburg betegnet som «venstreekstremistisk».

På grunn av at partiet er stiftet i DDR før Tysklands gjenforening gjelder ikke forbudet mot KPD som ble gjennomført i Vest-Tyskland i 1956. Partiet kan således delta i alle valg til den tyske forbundsdag og i alle lokalvalg. På KPDs 20. landsmøte i mars 1999 ble det besluttet at partiet skulle utvikle seg til et bolsjevikisk parti.

KPD bekjenner seg til sosialismen slik den eksisterte i DDR og andre stater i Øst-Europa og Sovjetunionen. Partiet ser ikke på sosialismen i DDR som et forsøk, men som en realitet. At muren falt i 1989 og at SED måtte gi fra seg makten blir tolket som en kontrarevolusjon. Partiet er marxistisk-leninistisk og ser positivt på Stalin og den nordkoreanske Songun-ideologien.

KPD gir ut månedstidsskriftet *Die Rote Fahne* og brosjyren *Schriftenreihe der KPD*.

## Kjente medlemmer
*Erich Honecker

## Se også
*Kommunistische Partei Deutschlands (andre betydninger)

## Referanser


## Eksterne lenker
*
Point Beach kjernekraftverk

**Point Beach kjernekraftverk** er et kjernekraftverk som produserer elektrisk kraft 5 km sør for Kewaunee kjernekraftverk, like ved Michigansjøen 55 km sør for  Green Bay, i Manitowoc County helt øst i delstaten Wisconsin i USA. Kjernekraftverkets nåværende reaktorer ble godkjent for igangsetting i 1970 og 1972. Det er søkt om bygging av én ny reaktor. Installert maksimal effekt i 2009 er brutto 1&nbsp;088 MW, og årsproduksjonen i 2007 var på om lag 8,28 TWh elektrisk kraft. 

Anlegget eies av FPL Energy. Det har to reaktorer som er i operativ drift. Etter dagens konsesjoner skal reaktorenes produksjon opphøre i 2030 og 2033.

## Referanser


## Eksterne lenker
*
Little Arrows

**«Little Arrows»** er en britisk sang med melodi og tekst av Albert Hammond og Mike Hazlewood. Leapy Lees versjon kom på den britiske singlelisten 24. august 1968 og lå der i 21 uker med en andreplass som beste resultat. Singlen ble utgitt på det da nystartede MCA Records.

I USA havnet «Little Arrows» på en sekstendeplass på Billboard Hot 100-listen og en ellevteplass på countrylisten. Sangen var tittelsporet på Leapy Lees debutalbum på Decca Records. Den havnet på en 72.-plass på den amerikanske Billboard Hot 200-albumlisten.
«Little Arrows» var på den norske VG-lista i seks uker i 1968 og lå på en fjerdeplass i to uker.

## Norsk versjon
Fredrik Friis skrev en norsk tekst. På norsk bærer den tittelen «Amors piler». Den ble utgitt av Gluntan på singlen Odeon ND 7477 i 1968.

Gluntans versjon lå på den norske VG-lista i ti uker i 1968&ndash;1969 og lå på en åttendeplass i tre uker.

## Referanser


## Eksterne lenker
*
Westfields FC

**Westfields Football Club** er en engelsk fotballklubb fra Hereford i Herefordshire. Klubben ble dannet i 1966 og spiller i Midland Football Alliance.

## Historie
Westfields FC ble dannet av en gjeng lokale ungdommer i november 1966, som spilte vennskapskamper på Widemarsh Common. Klubben stilte med lag i Herefordshire Sunday League hvor de spilte i 10 år. I 1973 stilte klubben med sitt første lørdagslag i Worcester and District League. To år senere flyttet de fra King George V idrettsplass til Thorn Lighting's Rotherwas, hvor de over flere år utviklet anlegget.

I 1978 rykket de opp til West Midlands (Regional) League, først i divisjon 2. Opprykk til divisjon 1 kom i 1983/84, som ble fulgt opp med opprykk til Premier Division, 3 år senere. Sesongen 2002/03 rykket de opp til Midland Alliance, der de ble nummer 6 i sin første sesong.

## Klubbrekorder
* Beste liga prestasjoner: 6. i Midland Football Alliance, 2004/05 & 2010-11
* Beste FA Cup prestasjoner: 1. kvalifiserings runde 6 ganger
* Beste FA Vase prestasjon: 4. runde, 1986/87

## Eksterne lenker
* Westfields FC offisielt nettsted
Embalse kjernekraftverk

**Embalse kjernekraftverk** (spansk: *Central Nuclear Embalse*) er et kjernekraftverk i Argentina som produserer elektrisk kraft. Det ligger på sørsiden av en kunstig innsjø på  Río Tercero, i nærheten av byen Embalse i provinsen Córdoba. Anlegget ligger omtrent 110 km sørvest for byen Córdoba, og er et av Argentinas i alt to operative kjernekraftverk. Byggingen av kjernekraftverket begynte i 1974, og det ble satt i gang i 1981. 

Anleggets ene reaktor er av typen CANDU tungtvannsreaktor (PHWR), og den benytter naturlig uran (med 0,72 % av 235U) som brensel og tungtvann som kjølemiddel og moderator. Kraftverket har en termisk effekt på  og produserer maksimalt om lag 648 MW elektrisk kraft. Dette utgjorde i 2005 ca. 4,5 % av elektrisitetsproduksjonen i det argentinske strømnettet. I 2006 var årsproduksjonen på rundt . Anlegget har ikke vært i drift siden 2015.

## Produksjon
Årsproduksjonen ved kjernekraftverket i GWh:


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:6000
ScaleMajor = unit:year increment:1000 start:0 gridcolor:linegrey
PlotData =
  color:cobar width:19 align:left
  bar:1983 from:0 till:815
  bar:1985 from:0 till:3779
  bar:1990 from:0 till:5001
  bar:1995 from:0 till:3898
  bar:2000 from:0 till:4064
  bar:2005 from:0 till:4372
  bar:2010 from:0 till:3909
  bar:2015 from:0 till:641
  bar:2018 from:0 till:0
PlotData=
  textcolor:black fontsize:S
  bar:1983 at:  815 text:  815 shift:(-14,5)
  bar:1985 at: 3779 text: 3779 shift:(-14,5)
  bar:1990 at: 5001 text: 5001 shift:(-14,5)
  bar:1995 at: 3898 text: 3898 shift:(-14,5)
  bar:2000 at: 4064 text: 4064 shift:(-14,5)
  bar:2005 at: 4372 text: 4372 shift:(-14,5)
  bar:2010 at: 3909 text: 3909 shift:(-14,5)
  bar:2015 at:  641 text:  641 shift:(-14,5)
  bar:2018 at:    0 text:    0 shift:(-14,5)


## Referanser




## Eksterne lenker
*
Nicrophorus investigator

***Nicrophorus investigator*** (Zetterstedt, 1824) er bille som blir mellom 15 og 25 mm lang og har sorte dekkvinger med oransje mønster. Den omtales ofte bare som *åtselgraver* i dagligtale, men dette navnet deler den med flere andre biller. Den er én av flere ganske like norske åtselgravere, men kan skilles fra de andre blant annet på den oransjefargede klubben ytterst på følehornene.

Denne billen er en av naturens renholdsarbeidere. Med sin gode luktesans finner den frem til åtsler på svært lang avstand. Når den finner et åtsel, ofte en død mus eller liten fugl, graver den dette ned for videre bearbeidelse og for å holde åtslet unna konkurrenter.

Den har svært ofte med seg «billemidden» (*[[Pergamasus crassipes]]*). De er små midd i samme oransje farge som mønsteret på åtselgraverens dekkvinger. Dette er ikke en skadelig parasitt, men et nyttig dyr som lever i symbiose med billen. Blant annet holder den predatorer (rovdyr) unna billens larver.

## Eksterne lenker
*
Angra kjernekraftverk

**Angra kjernekraftverk** er et kjernekraftverk i Brasil som produserer elektrisk kraft. Det ligger på Itaornastranda i Angra dos Reis i delstaten Rio de Janeiro. Det er landets eneste kjernekraftverk. Byggingen av anlegget startet i 1971 og det ble satt i kommersiell drift 1. januar 1985.

Anlegget består per 2019 av to reaktorer av typen trykkvannsreaktor (PWR). Disse to reaktorene har tilsammen en maksimal elektrisk effekt på . En tredje reaktor er under bygging, og vil øke den elektriske effekten med . Byggingen av denne begynte i 1984, men stoppet opp i 1986 på grunn av politisk uenighet. Arbeidet ble tatt opp igjen i 2010. I 2019 var anlegget 70 % ferdig, og Brasil leter etter utenlandske partnere for å fullføre anlegget.

Beliggenheten av kraftverket har vært et kontroversielt diskusjonstema. Angra dos Reis og nærliggende områder har stor befolkning, og er helt avhengige av turistindustrien. Området tiltrekker mange interesserte i marint liv.

Årsproduksjonen ved anlegget i 2018 var på  elektrisk kraft. 

## Referanser




## Eksterne lenker
* 
* Eletronuclears offisielle nettside 
* Hvordan Brasil tok i bruk atomet
Panserhjerte

**Panserhjerte** kan være:

* Konstriktiv perikarditt – kalt *panserhjerte*, medisinsk lidelse
* *[[Panserhjerte (bok)|Panserhjerte]]*, en roman av Jo Nesbø
Knut Underbakke

**Knut Underbakke** (født 4. oktober 1968 i Sand i Suldal kommune) er kommunedirektør i Sola kommune i Rogaland.

Underbakke har examen artium fra Sauda videregående skole i 1987 og  Befalskolen for infanteriet i Sør-Norge i 1988. Han er utdannet sosialøkonom fra Universitetet i Bergen (1996)

## Arbeid
* Serjant/NK tropp BN3, Åsegarden 1988–1989
* Konsulent, Arbeidsmarkedsetaten, 1995–1996
* Rådgiver, Statens utdanningskontor i Rogaland, 1997–2000
* Økonomirådgiver, Fylkesmannen i Rogaland, 2000–2002
* Ass. dir, Fylkesmannen i Rogaland, 2002–2008
* Rådmann, Rennesøy kommune fra august 2008

## Eksterne lenker
* Rennesøy Kommune
Hortenfestivalen

**Hortenfestivalen** er en norsk musikkfestival, som årlig arrangeres i Horten. Den ble først arrangert fra 1975 til 1981, og ble startet opp igjen i mindre skala i 1992.

Popol Ace og Ole Paus var blant de største navnene første året ellers var det lokale band og omkring 2000 betalende. I 1976 var det omkring 3500 tilstede og artister fra Sverige, Peps Blodsband og Janne Schaffer, og engelske Jack the Lad. Janne Schaffer var tilbake året etter og selv om det også dette året var utenlanske artister tilstede var det nok norske Folque som var hoved artisten. Tilskuertallet hadde doblet seg til omkring 7000.

1978 ble det store året for Hortenfestivalen med hovedattraksjonen Bob Marley som var på sin Kaya Tour. Det ble solgt 11 000 billetter, Jon Skolmen og Trond Viggo Torgersen var konferansierer og Janne Schaffer og Rory Gallagher var blant artistene. Året etter var det ingen norske artister men utenlandske artister som Jeff Beck & Stanley Clarke, Loudon Wainwright III og Peter Tosh, det kom 12 000. Neste år var det med norske artister, Stavangerensemblet og Ole Paus, fra utlandet kom Eric Andersen, Billy Cobham og Rick Wakeman.

I 1981 leid de et sirkustelt fra Cirkus Berny og festivalen varte over to dager. Man startet med Pelle Parafins Bøljeband og fortsatte med band som The Aller Værste og Sanne Salomonsen. Neste dag var det Ian Dury & The Blockheads, Pugh Rogefeldt og norske Olav Stedje, Flax, Clink og Suzanne Fuhr Band. Været var dårlig og det ble underskudd.

## Referanser


## Eksterne lenker
* Hortenfestivalens  offisielle hjemmeside
Stian Aker

**Stian Aker** (født 17. juni 1980) er en norsk polfarer. Han vant kappløpet til Sørpolen som et medlem av «Team Missing Link», i 2008/2009. Dette var det første kappløpet til Sørpolen siden Scott og Amundsen sitt historiske kappløp i 1911/1912. De fullførte det 770 km lange løpet på 17 dager og 11 timer.

## Referanser
Herefordshire County Cricket Club

**Herefordshire County Cricket Club** er en av fylkesklubbene som utgjør de minste fylkene i den engelske cricketstrukturen og representerer det historiske Herefordshire Fylke. De spiller i Minor Counties Championship og MCCA Knockout Trophy.

Klubben spiller sine kamper på forskjellige baner i Herefordshire; Brockhampton, Colwall, Eastnor, Kington og Luctonians bane på Kingsland nær Leominster.

De minste fylkene spiller 3-dagerskamper, som er nivået under first class cricket. Herefordshire  spiller i Western Division i Minor Counties Championship. Herefordshire har vunnet Minor Counties Championship en gang, da dem delte tittelen med Norfolk i 2002. Klubben ble med i ligaen i 1992, da dem erstattet Durham som fikk first-class status samme år. Klubben har vunnet MCCA Knockout Trophy en gang siden den ble startet i 1983. Det var i 2000.

## Eksterne lenker
* Herefordshire County Cricket Clubs webside
* Minor Counties Cricket Association offisielle webside
Ray Stewart

**Raymond «Ray» Douglas Stewart** (født 18. mars 1965 i Kingston) er en jamaicansk tidligere friidrettsutøver (sprint). Under sommer-OL i Los Angeles 1984 løp han siste etappe under 4 x 100 meter stafett, da Jamaica vant sølv. De tre andre løperne var Albert Lawrence, Greg Meghoo og Don Quarrie. 

Under VM i friidrett i Roma, 1987, løp han inn til sølv på 100 meter individuelt, før han igjen hadde siste etappe på kort-stafetten, og tok bronsemedaljen sammen med John Mair, Andrew Smith og Clive Wright. 

Stewart ble i 1989 vinner av 100 meter under NCAAs studentmesterskap i USA med ny jamaikansk rekord på 9,97&nbsp;sekund og ble med det første jamakaner under 10 sekund. Under sommer-OL i Barcelona 1992 tok han seg til sin tredje finale på 100 meter, og ble den første utøver som har klart det. Han tok seg også til finalene på 100 meter under VM i 1993 og VM i 1995 uten å ta medalje. Han deltok på sitt siste OL i Atlanta 1996. Han hadde da vært med i fire påfølgende OL, og seks VM. 

Han er sju ganger jamaicansk mester på 100 meter, og hans personbeste på 9,96 rangerer Stewart som landets fjerde raskeste sprinter etter Usain Bolt, Asafa Powell og Yohan Blake per august 2009.

## Personlige rekorder
Hans personlige rekord på den noe uortodokse distansen 50 meter er den tredje raskeste tiden av en jamaicaner.

## Referanser


## Eksterne lenker
*
Halsa (Meløy)

**Halsa** er ei bygd i Meløy kommune i Nordland fylke. Stedet ligger innenfor Esøya i Skardfjorden.

På Halsa ligger Halsa kirke fra 1960, og Halsa Frikirke som hører under Meløy Søndre Frikirke. Den lokale barneskolen heter Halsa skole. Skoleåret 2020/2021 har skolen 60 elever. Etter 7. klasse må elevene reise til Enga Skole på Engavågen for å gå på ungdomsskole. Halsa samfunnshus benyttes til fritidsaktiviteter, kommunale informasjonsmøter og annet.

Halsa har flere veletablerte bedrifter, blant dem Halsa Bygg, Pallefabrikken, Solhaug Entreprenør og Meløy Notbøteri.

## Referanser
Wellington FC

:*For det newzealandske fotballaget med tilsvarende navn se [[Wellington Phoenix FC]]*.

**Wellington Football Club** er en engelsk fotballklubb som holder til i landsbyen Wellington i Herefordshire. Klubben ble etablert i 1968. I 2003/04 sesongen nådde dem 3. runde i FA Vase. De spiller nå i West Midlands (Regional) League Premier Division. Selv om klubben offisielt heter Wellington FC, brukes navnet på fylket for å skille dem fra det andre Wellington FC som er fra Somerset.

## Eksterne lenker
* Wellington FC Offisielle webside
Hereford Racecourse

**Hereford Racecourse** er galoppbane som ligger i Hereford, Herefordshire. Banen er nesten firkantet og har en lengde på ca. 2,4 kilometer. Banen ble åpnet i 1771, og ble kraftig modernisert i løpet av 1960-årene der bl.a et foto-finish kamera ble installert.
## Eksterne lenker
Hereford Racecourse (Offisiell webside)
Racecourse Ground (Hereford)

**Racecourse Ground** er en cricketbane som ligger i Hereford, England. Worcestershire County Cricket Club spilte fem first-class kamper der mellom 1919 og 1983. En annen first-class kamp mellom HK Foster's XI og Australian Imperial Forces cricket team ble spilt der samme år. Worcestershire spilte også tre A List kamper på Racecourse Ground mellom 1983 og 1986. En kamp i ICC Trophy ble spilt der i 1986, da Bangladesh slo Argentina. Racecourse Ground var også i en periode hjemmebane for Hereford RFC.
Joel Thomas Zimmerman

**Joel Thomas Zimmerman** (kjent under artistnavnet **deadmau5** (uttale: «Dead mouse»); født 1981) er en progressive-, electro- og house-producer fra Toronto, Canada.

Han er blant annet kjent for hiten «The Reward is Cheese» i samarbeid med JELO. Han er også kjent for sanger som «Arguru», «Hi Friend!», «Not Exactly», «Strobe», «The Veldt» og «Ghosts 'n' stuff». Deadmau5 var også blant de største artistene som spilte på Roskildefestivalen i 2009. «Ghosts N Stuff» og «Not Exactly» er imidlertid de mest suksessrike sangene han har produsert, og var på toppen av Beatport-listen i flere uker i 2008. Han ble i etterkant også kåret av Beatport til årets electro house-DJ for 2008, og fikk i tillegg prisene for beste progressiv house-DJ og beste electro house-singel med «Not Exactly». deadmau5 vant igjen prisen for beste electro house- og progressiv house-artist i 2009.

## Navn
Navnet Deadmau5 kommer fra en hendelse der han fant en død mus i datamaskinen sin da han oppdaget en forferdelig lukt i leiligheten. Han skrev om dette på et IRC-chatroom og ble kalt «that dead mouse guy». Siden chatterommet ikke godtok kallenavn på over 8 tegn, ble «Deadmouse» til «deadmau5». deadmau5 opptrer også under aliaset TESTPILOT, men spiller da Techno.

## Maskot
Zimmerman skapte først «Mau5head»-maskoten da han lærte å bruke et 3D-modelleringsprogram. Han eksperimenterte med former, og laget en Pac-Man-figur som han satte ører på. Etterhvert ble det laget en hjelm av denne figuren, som fikk god kritikk av fans. Det er i senere tid blitt laget flere versjoner av «Mau5head»-maskoten til forskjellige anledninger.

## Diskografi
### Album
* 2005 – *Get Scraped*
* 2006 – *Vexillology*
* 2007 – *Full Circle*
* 2008 – *[[Random Album Title]]*
* 2008 – *At Play*
* 2009 – *It Sounds Like*
* 2009 – *[[For Lack of a Better Name]]*
* 2010 – *[[Arguru - EP]]*
* 2010 – *[[Clockwork - EP]]*
* 2010 – *[[Strobe - EP]]*
* 2010 – *[[4x4=12]]*
* 2011 – *Melleefresh vs deadmau5 At Play*
* 2012 – *>Album Title Goes Here<*
* 2014 – *[[While (1 is less than 2)|While (1<2)]]*
* 2016 – *W:/2016ALBUM/*
* 2018 – *where's the drop?*
* 2018 – *mau5ville*
* 2019 – *Polar* (filmmusikk)
* 2019 – *here's the drop!*

## Referanser


## Eksterne lenker
* 
* 
* 
*
Wellington Phoenix FC

**Wellington Phoenix FC** er en fotballklubb fra Wellington på New Zealand. De overtok New Zealand Knights sin plass i den australske eliteserien A-League foran 2007-2008 sesongen.
## Eksterne lenker
*
Dušan Uhrin

**Dušan Uhrin** (født 5. februar 1943 i Nová Ves nad Žitavou) er en tsjekkisk og slovakisk fotballtrener.

Han er trener for Slovan Bratislava. Selv om han ble født i Nitra-distriktet i den slovakiske delen av Tsjekkoslovakia, har han bodd i Praha siden han var seksten år gammel.

Han trente det tsjekkiske fotballandslaget under europamesterskapet i 1996, da laget vant en sølvmedalje.

Under sin trenerkarriere har Uhrin vært trener for Sparta Praha (Den tsjekkiske republikk), FC Hradek Králové (Den tsjekkiske republikk), Rudá Hvezda Brno (Den tsjekkiske republikk), Bohemians (Den tsjekkiske republikk), Teplice (Den tsjekkiske republikk), Al-Nasr (Saudi-Arabia), AIK (Sverige), AEL Limassol og APOEL (Kypros), Maccabi Haifa (Israel) og trente det kuwaitske fotballandslaget 1999&ndash;2002. 

## Referanser


## Eksterne lenker
*
Peder W. Cappelen

**Peder Wright Cappelen** (født 18. januar 1931 i Bærum, død 4. januar 1992 samme sted) var en norsk forfatter, dramatiker og forlegger.

Etter examen artium og Oslo handelsgymnasium reiste han om i Europa før han i 1958 overtok Helge Erichsens forlag, som ga ut Kjell Aukrust og Liv Ullmanns bøker.

Peder W. Cappelen var kjent for sine naturskildringer og eventyrpregede teateroppsetninger.

Hans gjennombrudd var *Kark* i 1974. Flere av hans teatermanus ble oppført i Belfast.

Hans far var Jørgen Wright Cappelen (1891–1982) og de tilhører den såkalte «forlagsgrenen» i den norske slekten Cappelen.

Peder W. Cappelen var gift først med Tone Wikborg og fra 1966 med Kari Simonsen. Fra hans første ekteskap er Anders W. Cappelen som er far til Sofie Cappelen. Fra annet ekteskap er  økonomiprofessor Alexander Cappelen og forskerne Cornelius Cappelen og Herman Cappelen. 

## Utgivelser
* *Eventyret ute, brev fra Flyndrefjord* (1960).  Samling av hans lørdagsartikler i Dagbladet, ill. Gösta Hammarlund
* *Dikter i ulvepels* (1963).  Satirisk musikal til Oslo Nye Teater
* *Alene med vidda* (1964), *Vandringer* (1968) og *Vidda på ny* (1974).  Naturskildringer ill. av  Hammarlund.
* *Seljefløyten* (1966).  Eventyr.
* *[[Tornerose (musikal)|Tornerose, den sovende skjønnhet]]* (1968).  Manus til musikal.
* *Høstblad* (Stenersens forlag, 1976), *Fugl i en vår* (1979) og *Sommerfabel, fra Vidda til Skagen* (1983).  Bildebøker illustrert av Jens Johannessen.
* *[[Loke (teaterstykke)|Loke]]* (Nationaltheatret, 1972), *[[Kark (teaterstykke)|Kark]]* (Nationaltheatret, 1974), *Trollspill* (1975) og *Hvittenland* (1981).  Norrønt inspirerte stykker.
* *[[Lucie Nilsdatter|Lucie, jomfru til Austrått]]* (1980), *[[Dyveke Sigbrittsdatter|Dyveke]], duen på Akershus* (1982) og *[[Knut Alvsson]]* (1984).  Trilogi til Riksteatret, fremført på Akershus slott.
* *[[Kong Sverre, berget og ordet]]* (1977), *Manndattera og kjerringdattera* (1977), *Høna som måtte til Dovrefjell* (1979) og *Fugl* (1983).  Variasjoner over folkeeventyr.
* *Eufemia-natten* (1986).  Eventyrkomedie om møtet mellom kong Håkon V Magnusson og prinsesse Eufemia av Arnstein i året 1299.  Friluftsspill.
* *En møydom* (1990).  Også fremført i friluft.
* *Goddag, regnbue! Av en isfiskers dagbok* (1991)

## Priser
* Ibsenprisen 1987 på kroner 25 000 for *Eufemia-natten*

## Referanser


## Eksterne lenker
*
Kallinika

**SY Kallinika** er en seilyacht som tilhører den norske miljøstiftelsen Bellona. Den er bygget i Temsche, Belgia av skipsbygger N.V. Jos. Boel & Zonen Scheepsbouwwerven mellom 1953 og 1957 som en del av det statlige Studax-prosjektet. Kallinika ble totalrenovert ved Struers Skibsværft i Danmark, 1990-1992.

Hver sommer reiser Bellonas Miljøpatrulje kysten rundt i miljøskipet S/Y Kallinika. I løpet av sommeren besøker S/Y Kallinika industrianlegg langs hele norskekysten. Skipet har også vært brukt i kampen mot oljeboring utenfor Lofoten, Vesterålen og Senja. 

Båten er 79 ft/23,5 m lang og 19 ft/5,9 m bred. Den stikker 2,28 m dypt og har en høyde over vannlinjen inklusive mast på ca. 27 m. Kallinika har to master og er Ketch-rigget. Skroget er av 9 mm valset og sveiset karbonstål.

Båten er utstyrt med en 262 HK, 8-sylindret MWM-motor (Motor Werken Mannheim) som er spesielt konstruert for lange distanser.

I tillegg til bysse, salong og styrhus har Kallinika elleve køyeplasser fordelt på fem lugarer.

Båtens navn er opprinnelig gresk, og er den kvinnelig form av mannsnavnet *Kallinikos* som er sammensatt av to elementer fra gresk; *kalli*, som kan bety god eller vakker, og *nike* som betyr seier (Nike er også navnet på den greske seiersgudinnen).
 

Fil:SY_Kallinika_1.jpg|Kallinika S/Y
Fil:Kallinika_2.jpg|Kallinika på seiltur
Fil:Kallinika_3.jpg|Kallinika i Vestfjorden
Fil:Kallinika i Trollfjorden.jpg|Kallinika i Trollfjorden
Fil:Nei til olje i Nord.jpg|Kallinika i Nord

## Eksterne lenker
* Bellonas miljøpatrulje
Jekaterina Podkopajeva

**Jekaterina Iljinitsna Podkopajeva** (russisk; Екатерина Ильинична Подкопаева, født 11. juni 1952 i Moskva) er en tidligere friidrettsutøver, som representerte Sovjetunionen og senere Russland. Gjennombruddet kom i VM 1983 i Helsingfors, hvor hun som 31-åring tok bronsemedaljer på både 800 meter og 1500 meter. Det er ytterst sjelden at friidrettsutøvere får sitt internasjonale gjennombrudd etter passerte 30 år, men enda mer uvanlig å hevde seg i verdenstoppen som 45-åring, som Podkopajeva beviste med gullet på 1500&nbsp;meter under VM innendørs i 1997. 

## Personlige rekorder
* 800 meter – 1:55.96 (1983)
* 1000 meter – 2:37.27 (1993)
* 1500 meter – 3:56.65 (1984)
* En engelsk mil – 4:23.78 (1993)

## Referanser


## Eksterne lenker
*
Zamira Zajtseva

**Zamira Khamatkhanovna Zajtseva** (russisk: Замира Хаматхановна Зайцева, født 16. februar 1953 i Andijon) er en tidligere friidrettsutøver, som representerte Sovjetunionen og senere Usbekistan. Hennes fremste meritt er sølvmedaljen på 1500 meter fra VM 1983 i Helsingfors. Under EM 1982 i Athen tok hun sølvmedalje på samme distanse.  

## Personlige rekorder
* 800 meter: 1:56.21 
* 1500 meter: 3:56.14

## Eksterne lenker
*
Repos

Et **repos** er et parti på midtdelen i en trapp eller rampe som ikke har stigning. Det kan for eksempel være en trappeavsats, eller et flatt parti midt i et rett trappeløp. 

Repos brukes i trapper som har L-form eller U-form, men lengre rette trapper bør ha et eller flere repoer for å hvile og for at et eventuelt fall stanser. I en trapp med et repos bør det ikke ligge midt i trappen men ca. en tredel fra topp eller bunn. I en trapp med flere repoer bør avstandene mellom repoene være like. Repos dybde bør minst være den samme som trappens bredde. 

I Norge er det krav om at trapper i bygg eller ute hvor det ikke er privat bolig eller eiendom med en høydeforskjell på mer enn 3,3 m har repos.  Repos skal ha tilstrekkelig størrelse til å hindre og stanse fall. 

## Referanser
Wolfgang-Ekkehard Scharlipp

**Wolfgang-Ekkehard Scharlipp** (født 22. juli 1947 i Bad Salzuflen i Tyskland) er en tysk turkolog, tibetolog og indolog. 

Han har etter doktorgraden om tyrkernes språk- og litteraturhistorie undervist ved universitetene i Freiburg/Breisgau, Zürich og Nikosia (den greske delen av byen). og siden 1997 i København.

## Verker

* *Untersuchungen zur Morphologie und Substitution türkeitürkischer Neologismen*, Hamburg 1978 
* *Auxiliarfunktionen von Hauptverben nach Konverb in der neuuigurischen Schriftsprache von Sinkiang*, Berlin 1984 
* mit Dieter Back *Einführung in die tibetische Schrift*, Hamburg 1989
* *Die frühen Türken in Zentralasien. Eine Einführung in ihre Geschichte und Kultur*, Darmstadt 1992
* *Introduction to the Old Turkish Runic Inscriptions*, Nikosia 1994
* *Türkische Sprache-Arabische Schrift. Ein Beispiel schrifthistorischer Akkulturation*, Budapest 1995
* *Eski Türkçe Run Yazıtlarina Giriş. Introduction to the Old Turkish Runic inscriptions*, Engelschoff 2000
* *Die alttürkische Literatur. Einführung in das vorislamische Schrifttum*, Engelschoff 2005

## Referanser


## Eksterne lenker

* Wolfgang Scharlipp
* Publikasjoner av Wolfgang Scharlipp
Antártica

**Antártica** er en kommune i den chilenske provinsen Antártica Chilena og sammenfaller med Chiles krav i Antarktis, **Territorio Chileno Antártico**. Området er strekker seg fra 53° vest til 90° vest, og omfatter hele området sør for 60° sørlig bredde.

Området overlapper helt eller delvis med Argentinsk Antarktis og Britisk Antarktis og omfattes av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Chile har tiltrådt traktaten.

Antártica ble opprettet 11. juli 1961 og var underlagt Provincia de Magallanes fram til 1975 da Provincia de Antártica Chilena ble opprettet. Antártica administreres av kommunen Cabo de Hornos på det chilenske fastlandet.

## Forskningsstasjoner og bosetninger

Den største chilenske bosetningen finnes på King George Island og består av forskningsstasjonen Eduardo Frei med flyplassen Teniente Rodolfo Marsh Martin Aerodrome samt den tilgrensende sivile bosetningen Villa Las Estrellas. I Villa Las Estrellas finnes rådhus, hotell, barnehage, skole, sykehus, postkontor og bank. Denne enklaven er et senter for logistikkstøtte til de andre forskningsstasjonene på King George Island.

Alle de fem chilenske forskningsstasjonene i Antarktis er beliggende i Antártica.

## Referanser
Bjørkvasshatten

** Bjørkvasshatten ** (sørsamisk: *Guertiesgaejsie*) er et fjell i Lierne kommune i Trøndelag. Det har en høyde på 1&nbsp;296 meter over havet, og er det ellevte høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Ljubov Gurina

**Ljubov Mikhajlovna Gurina** (russisk; Любовь Михайловна Гурина, født 6. august 1957 i Matushkino, Kirov oblast, Russland) er en tidligere mellomdistanseløper, som representerte Sovjetunionen og senere Russland. Gjennombruddet kom med sølvmedaljen på 800 meter under VM 1983 i Helsingfors, hvor hun løp på tiden 1.56,11, kun slått av legenden Jarmila Kratochvílová. Gurina tok bronsemedaljer både i EM 1986 i Stuttgart og under VM 1987 i Roma, med karrierens raskeste 800&nbsp;meter: 1.55,56. I VM 1993 i Stuttgart ble hun kun slått av Maria Mutola.

Etter en lang og suksessfull karriere, ble hun under EM 1994 i Helsingfors den eldste europamesteren i friidrett, da hun som 37-åring tok gullet på 800&nbsp;meter.

## Personlige rekorder
* 800 meter – 1:55.56 (1987)
* 1500 meter – 4:02.47 (1994)

## Referanser


## Eksterne lenker
* 
* Sporting  Heroes
Herefordshire Football League

**Herefordshire Football League** er en engelsk fotballiga som er holder til fylket Herefordshire. Ligaen har fire divisjoner – Premier Division og divisjonene 1 til 3. Selv om denne ligaen er ikke med i den offisielle nasjonale ligasystemet, kan lag som vinner denne ligaen, rykke opp til de lavere divisjonene av West Midlands (Regional).

## Klubber i 2011/12 sesongen
### Premier Division
Bartestree, Ewyas Harold, Fownhope, Hay St Marys, Hinton, Holme Lacy, Kington Town, Lads Club Reserves, Ledbury Town FC, Mercia Athletic, Pegasus Reserves, Wellington Reserves, Westfields Reserves

### Division One
Ewyas Harold Resereves, Hinton Resereves, Kingstone Rovers, Lads Club Colts, Ledbury Town Resereves, Orleton Colts, Shobdon, Sinkum, Wellington Colts, Weobley, Woofferton

### Division Two South
Civil Service, Dore Valley, Fownhope Reserves, Holme Lacy Reserves, Holmer, Kingstone Harriers, Orcop Juniors, Relentless, Sinkum Colts, Toros, Weston

### Division Two North
Bartestree Reserves, Burghill, Kington Town Reserves, Leintwardine, Leominster Town Colts, Orleton Colts Reserves, Pencombe, Stoke Prior, Tenbury Town, Wolseley, Woofferton Colts

## Eksterne lenker
* 
* Resultater
Epigraf

**Epigraf** (fra ἐπιγραφή; «påskrift» eller «innskrift») er et eldre faguttrykk for innskrifter fra antikk tid. Uttrykket er til en viss grad gått ut av bruk. Den historiske hjelpevitenskap som befatter seg med slike antikke innskrifter ble kalt epigrafikk, og fagfolkene innen feltet kalles epigrafer.

I overført betydning kan sitater som innleder kapitler i en bok bli kalt epigrafer.
Datapakke

En **datapakke** er et grunnelement ved transport av data via et moderne digitalt pakkesvitsjet kommunikasjonsnett. Datapakken består av en gruppe bytes som sendes samlet etter hverandre over en kommunikasjonsnett. 

Man deler opp en typisk datapakke i to deler: 
* Kontrollstruktur (engelsk: «header»). Kontrollstrukturen inneholder informasjon om avsender og mottaker adresser, sekvensnummer, prioritet og feildeteksjonskoder (engelsk: «Cyclic Redundancy Check»).
* Nyttelast (engelsk: «payload») som består av en del av den informasjonen som ønskes overført. 

Dersom en feil oppstår under overføring, vil mottaker kunne oppdage dette ved å sjekke nyttelasten opp mot feildeteksjonskoden, og kan dermed be avsender om å sende pakken på nytt.

## Innkapsling
I moderne datanett har man typisk også ofte innkapsling av datapakker i høyere logiske lag av nettverket. For eksempel kan en TCP/IP pakke være innkapslet som Ethernet-rammer fra datamaskin til modem, hvor så TCP/IP-pakken kan bli pakket inn på en annen måte i overføringen fra modem til teletilbyder, det være seg PPPoE, PPPoA eller IPoE. Det samme kan også skje på de nasjonale og internasjonale fiberlinjene, der for eksempel TCP/IP-trafikken kan kontainerifiseres med ATM for å kunne kontrollere tjenestekvaliteten (engelsk: Quality of Service), for eksempel sikre at transatlantiske telefonsamtaler ikke blir forstyrret av øvrig trafikk.

## Overføring
Serier av datapakker avsendes i sekvenser fra bruker, og det kan være opphold av tilfeldig varighet mellom pakker. I et nettverk med pakkesvitsjing kan datapakkene bli dirigert til å følge samme rute frem til mottaker. Dette kalles «virtuell linje» («virtual circuit»), siden datapakkenes rekkefølge derved opprettholdes på en måte som tilsvarer pakker som sendes via en fysisk linje. I det tidlige, internasjonale X.25-nettet var dette tilfelle. Alternativt kan hver datapakke dirigeres uavhengig av de øvrige gjennom nettverket, til dels kan de sendes til mottager ad ulike veier. Da kalles pakkene «datagram», og de kan bli mottatt i en annen rekkefølge enn de ble avsendt. Dette er tilfelle i dagens Internett. Nummerering av pakkene må da medfølge blant kontrollbitene, slik at korrekt pakkesekvens kan gjenopprettes. I et pakkesvitsjet nett kan datapakkene bli forsinket i varierende grad ved at de venter i trafikk-køer for å bli videresendt ut fra svitsjene som de passerer. På mottakersiden kalles variasjonene for «pakkejitter», som gir skadelig forstyrrelser dersom informasjonsbitene skal formidle et kontinuerlig signal for lyd eller video. Ved formidling kun av data/tekst og stillbilder har slik pakkejitter liten betydning.
Marianne Dickerson

**Marianne Dickerson** (født 14. november 1960, død 14. oktober 2015) var en amerikansk maratonløper.

Hennes beste løp var under VM i 1983 i Helsingfors, hvor hun tok sølvmedalje bak Grete Waitz, med tiden 2:31:09. I 1988 vant hun *Baltimore-Marathon* med tiden 2:41:05.

## Referanser


## Eksterne lenker
*
Frikirken i Reykjavík

**Frikirken i Reykjavík** (isl: Fríkirkjan í Reykjavík) er en kirke som tilhører den statskirkeuavhengige lutherske frikirken på Island. Det ligger i sentrum av den islandske hovedstaden, ved vannet Tjörnin. Den ble bygget 1901, og er i gotisk stil.